
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 540 

2 Ιουλίου 1997 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Έγκριση Γενικού κανονισμού Προσωπικού του Χρημα¬ 
τιστηρίου Αξιών Αθηνών Α.Ε. 1 

Επιχορήγηση εργοδοτών και νέων ελεύθερων επαγ- 
γελματιών για εργονομική διευθέτηση του χώρου 

εργασίας ατόμων με ειδικές ανάγκες. 2 

Επιχορήγηση εργοδοτών για τη δημιουργία νέων θέ¬ 
σεων εργασίας, για πρόσληψη Απεξαρτημένων, 
Αποφυλακισμένων και Νεαρών Παραβατικών Ατό¬ 
μων. 3 


ΥΠΟΥΡΠΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριβ. 14991/367 (1) 

Έγκριση Γενικού κανονισμού Προσωπικού του Χρηματι¬ 
στηρίου Αξιών Αθηνών Α.Ε. 

ΟΙ ΥΠΟΥΡΓΟΙ, ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 
ΚΑΙ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. Του Π.Δ. 138/1993 (ΦΕΚ/τ. Α714.4.1993) «Οργανι¬ 
σμός του Υπουργείου Εθνικής Οικονομίας». 

β. Του άρθρου 6 του Ν. 2324/1995 (ΦΕΚ 146 Α7 
17.7.1995) «Τροποποίηση της Νομοθεσίας για τα Χρημα¬ 
τιστήρια Αξιών, Οργάνωση της Επιτροπής Κεφαλαιαγο¬ 
ράς, Σύστημα Εγγύησης Καταθέσεων και άλλες διατά¬ 
ξεις». 

γ. Του Ν. 2190/1994 (ΦΕΚ/τ. Α/3.3.1994) «Σύσταση 
Ανεξάρτητης Αρχής, για την επιλογή προσωπικού, και 
ρύθμιση θεμάτων Διοίκσησης». 

δ. Του άρθρου 37 του Ν. 2459/1997 (ΦΕΚ 17 Α7 
18.2.1997) «Κατάργηση φορολογικών απαλλαγών και άλ¬ 
λες διατάξετ¬ 
ε. Της Κ.Υ.Α. 43842/735 (ΦΕΚ 46 Β729.1.1997) 
«Έγκριση Κανονισμού Εσωτερικής Οργάνωσης και Λει¬ 
τουργίας του Χρηματιστηρίου Αξιών Αθηνών Α.Ε.». 

στ. Της Κ.Υ.Α. 7891/190 (ΦΕΚ 313 Β/16.4.1997) 
«Έγκριση τροποποίησης Κανονισμού Εσωτερικής Οργά¬ 
νωσης και Λειτουργίας του Χρηματιστηρίου Αξιών Αθηνών 
Α.Ε.». 


2. Την αριθ. ΔΙΔΚ/Φ44.1 /21556/10.10.1996 απόφαση 
του Πρωθυπουργού και του Υπουργού Εσωτερικών, Δημό¬ 
σιος Διοίκησης και Αποκέντρωσης «Ανάθεση αρμοδιοτή¬ 
των Υπουργού Εσωτερικών Δημόσιας Διοίκησης και Απο¬ 
κέντρωσης στους Υφυπουργούς Εσωτερικών, Δημόσιας 
Διοίκησης και Αποκέντρωσης» (ΦΕΚ 932 Β'). 

3. Το υπ’ αριθμ. 8346/8.5.1997 έγγραφο του Προέ¬ 
δρου του Χρηματιστηρίου Αξιών Αθηνών Α.Ε., με το οποίο 
διαβιβάσθηκε στην υπηρεσία μας Απόσπασμα Πρακτικών 
της Συνεδρίασης του Διοικητικού Συμβουλίου του Χ.Α.Α. 
της 8.5.1997 «περί εγκρϊσεως του Γενικού Κανονισμού 
Προσωπικού του Χρηματιστηρίου Αξιών Αθηνών Α.Ε.». 

4. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

ΑΡΘΡΟ ΜΟΝΟ 

Εγκρίνεται ο Γ ενικός Κανονισμός Προσωπικού του Χρη¬ 
ματιστηρίου Αξιών Αθηνών Α.Ε., ο οποίος θα ισχύει από 
την ημερομηνία δημοσίευσής του στην Εφημερίδα της 
Κυβερνήσεως. 

ΚΕΦΑΛΑΙΟ Α' 

ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ 
ΙΔΙΩΤΙΚΟΥ ΔΙΚΑΙΟΥ 

ΑΡΘΡΟ 1 
ΣΧΕΣΗ ΕΡΓΑΣΙΑΣ 

1. Το προσωπικό του Χρηματιστηρίου Αξιών Αθηνών 
Α.Ε. που απασχολείται με σχέση εργασίας ιδιωτικού δι¬ 
καίου κατανέμεται στις εξής κατηγορίες: 

α. Ειδικό Επιστημονικό Προσωπικό, 

β, Προσωπικό Πανεπιστημιακής Εκπαίδευσης (Π.Ε.), 

γ. Προσωπικό Τεχνολοχικής Εκπαίδευσης (Τ.Ε.), και 

δ. Προσωπικό Δευτεροβάθμιας Εκπαίδευσης (Δ.Ε.). 

2. Το προσωπικό της παραγράφου 1 του παρόντος άρ¬ 
θρου προσλαμβάνεται με σύμβαση ιδιωτικού δικαίου διε¬ 
τούς διάρκειας, η οποίαδϋναται μετά τη λήξη της να μετα¬ 
τραπεί σε σύμβαση αορίστου χρόνου με απόφαση του 
Διοικητικού Συμβουλίου του Χρηματιστηρίου Αξιών Αθη¬ 
νών Α.Ε. κατά τα οριζόμενα στην παράγραφο 1 του άρ¬ 
θρου 4. 

3. Οι προσλαμβανόμενοι πρέπει, πλην των ειδικών προ¬ 
σόντων για κάθε θέση, να έχουν τα εξής γενικά τυπικά 
προσόντα: 

α) Να είναι Έλληνες πολίτες ή πολίτες κρότους - μέ¬ 
λους της Ευρωπαϊκής Ένωσης υπό τον όρο να γνωρίζουν 
άριστα την ελληνική γλώσσα. 

β) Να είναι ηλικίας έως 50 ετών για το ειδικό επιστημο¬ 
νικό προσωπικό και να μην υπερβαίνουν, για το λοιπό προ¬ 
σωπικό, το εκόστοτε ισχύον όριο ηλικίας διορισμού σε μό¬ 
νιμες θέσεις των Ν.Π.Δ.Δ. 

γ) Να έχουν εκπληρώσει, οι άνδρες, τις στρατιωτικές 
τους υποχρεώσεις ή να έχουν απαλλαγεί νόμιμα από αυτές 
και να μην είναι ανυπότακτοι ή να μην έχουν καταδικασθεί 
τελεσίδικα για λιποταξία. 

δ) Να μην έχουν κώλυμα από καταδίκη, να μην τελούν 
σε υποδικία για πλημμέλημα ή κακούργημα και να μην 
έχουν τεθεί υπό απαγόρευση ή δικαστική αντίληψη. 

ε) Να είναι υγιείς. 

ΑΡΘΡΟ 2 
ΠΡΟΣΛΗΨΕΙΣ 

1. Οι προσλήψεις του ειδικού επιστημονικού προσωπι¬ 
κού, λόγω των αυξημέων προσόντων του, διενεργούνται 
κατά παρέκκλιση των κειμένων διατάξεων για τις προσλή¬ 
ψεις στο δημόσιο τομέα. 

Η απόφαση για την πλήρωση των κενών θέσεων λαμβά- 
νεται από το Διοικητικό Συμβούλιο μετά από εισήγηση του 
Προέδρου του. Μετά την προκήρυξη των θέσεων αυτών 
και τη δημοσίευση σχετικής περίληψης στον ημερήσιο 
τύπο συστήνεται, με απόφαση του Διοικητικού Συμβου¬ 
λίου, Τριμελής Επιτροπή Αξιολόγησης. Η Επιτροπή αυτή 
αποτελείται από τον Προέδρο του Διοικητικού Συμβουλίου 
και ένα τουλάχιστον μέλος του και έχει τη συνολική ευ¬ 
θύνη για την τήρηση και την εξέλιξη της διαδικασίας πρόσ¬ 
ληψης. 

Μετά την λήξη της προθεσμίας υποβολής των αιτήσεων 
των υποψηφίων η Επιτροπή Αξιολόγησης συνέρχεται και 
ελέγχει τα υποβληθέντα δικαιολογητικά, καλεί δε όσους 
διαθέτουν τα απαιτούμενα προσόντα σε προσωπική συνέ¬ 
ντευξη. Ακολούθως προβαίνει στην τελική αξιολόγηση και 
κατάταξη των υποψηφίων, με βάση τα τυπικά και τα ουσια¬ 
στικά τους προσόντα και την παρουσία τους στην προσω¬ 
πική συνέντευξη. 

Μετά την ολοκλήρωση της διαδικασίας αξιολόγησης 
κατά την οποία καθορίζεται και η ένταξη του προσλαμβα¬ 
νόμενου, εκδίδεται απόφαση του Διοικητικού Συμβουλίου 
του Χρηματιστηρίου Αξιών Αθηνών Α.Ε. για την πρόσληψή 
του σύμφωνα με τα προβλεπόμενα στο άρθρο 3 του παρό¬ 
ντος Κανονισμού, χωρίς να έχει στην προκειμένη περί¬ 
πτωση εφαρμογή οποιαδήποτε άλλη διάταξη νόμου, προ¬ 
εδρικού διατάγματος ή κανονιστικής απόφασης. Ο επιλέ¬ 
γεις ειδοποιείται να παρουσιασθεί σε καθορισμένο χρόνο 
και να υπογράψει τη σύμβαση πρόσληψης. Εάν ο επιλέ¬ 
γεις δεν παρουσιασθεί στον προκαθορισμένο χρόνο, θεω¬ 
ρείται ότι δεν αποδέχθηκε την θέση. Στην περίπτωση αυτή 
το Διοικητικό Συμβούλιο μπορεί να αποφασίσει την πρόσ¬ 
ληψη του αμέσως επόμενου κατά σειρά επιτυχίας ή να 
επαναλάβει την διαδικασία πρόσληψης. 

Σε διάστημα δέκα ημερών από την πρόσληψή του ο 
υπάλληλος οφείλει να προσκομίσει τυχόν συμπληρωματι¬ 
κός αιτηθέντα παραστατιά έγγραφα τα οποία αποδεικνύ- 
ουν τα ατομικά του στοιχεία, τους τίτλους σπουδών του, 
πιστοποιητικά προϋπηρεσίας και οποιοδήποτε άλλο έγ¬ 
γραφο κριθεί απαραίτητο. Η μη έγκαιρη προσκόμιση των 
προαναφερομένων εγγράφων ή η αδυναμία προσκόμισής 


τους αποτελεί λόγο για τη μη συντέλεση της πρόσλη¬ 
ψης. 

2. Κάθε προσλαμβανόμενος αναλαμβάνει τα συγκεκρι¬ 
μένα καθήκοντα τα οποία προσδιορίζονται από το Διοικη¬ 
τικό Συμβούλιο του Χρηματιστηρίου Αξιών Αθηνών Α.Ε., 
με βάση τις δραστηριότητες των υπηρεσιακών μονάδων 
και διευθύνσεων που προβλέπονται στον Κανονισμό Εσω¬ 
τερικής Οργάνωσης και Λειτουργίας. 

3. Οι νομικοί σύμβουλοι προσλαμβάνονται με απόφαση 
του Διοικητικού Συμβουλίου του Χρηματιστηρίου Αξιών 
Αθηνών Α.Ε. κατά παρέκκλιση των κειμένων διατάξεων 
για τις προσλήψεις στο δημόσιο τομέα και απασχολούνται 
με σχέση έμμισθης εντολής. 

ΑΡΘΡΟ 3 

ΒΑΘΜΟΛΟΓΙΟ - ΕΝΤΑΞΗ 

1. Η κλίμακα βαθμολογίου του προσωπικού του Χρημα¬ 
τιστηρίου Αξιών Αθηνών Α.Ε. που προσλαμβάνεται με 
σχέση εργασίας ιδιωτικού δικαίου περιλαμβάνει επτά (7) 
συνολικά βαθμίδες. Με την επιφύλαξη των διατάξεων της 
παραγράφου 2 του παρόντος άρθρου, ο ελάχιστόν χρόνος 
παραμονής σε κάθε βαθμίδα, που είναι προϋπόθεση για 
την προαγωγή στην επόμενη, έχει ως εξής: 

- Έβδομη βαθμίδα: πέντε (5) έτη 

- Έκτη βαθμίδα: τέσσερα (4) έτη 

- Πέμπτη βαθμίδα: τέσσερα (4) έτη 

- Τέταρτη βαθμίδα: τέσσερα (4) έτη 

- Τρίτη βαθμίδα: πέντε (5) έτη 

- Δεύτερη βαθμίδα: πέντε (5) έτη 

- Πρώτη βαθμίδα: - 

2. Η ένταξη του προσλαμβανόμενου προσωπικού της 
παραγράφου 1 του άρθρου 1 του παρόντος Κανονισμού 
στις βαθμίδες της παραγράφου 1 αυτού του άρθρου πραγ¬ 
ματοποιείται με απόφαση του Διοικητικού Συμβουλίου του 
Χρηματιστηρίου Αξιών Αθηνών Α.Ε., ως ακολούθως: 

α) οι προσλαμβανόμενοι εντάσοοναι: 

-αν έχουν απολυτήριο λυκείου, στην έβδομη βαθμίδα. 

- αν έχουν πτυχίο ΤΕΙ ή αναγνωρισμένο ισότιμο τίτλο 
της αλλοδαπής, στην έκτη βαθμίδα. 

- αν έχουν πτυχίο Ελληνικού ΑΕΙ ή αναγνωρισμένο ισό¬ 
τιμο τίτλο της αλλοδαπής, στην έκτη βαθμίδα με προώ¬ 
θηση τριών (3) ετών. 

- αν έχουν πτυχίο Ελληνικού ΑΕΙ ή αναγνωρισμένο ισό¬ 
τιμο τίτλο της αλλοδαπής, και πενταετή τουλάχιστον 
προϋπηρεσία ή εμπειρία, στην πέμπτη βαθμίδα. 

- αν έχουν μεταπτυχιακό τίτλο σπουδών Ελληνικού ΑΕΙ 
ή αναγνωρισμένο ισότιμο τίτλο της αλλοδαπής, οτην πέ¬ 
μπτη βαθμίδα με προώθηση δύο (2) ετών. 

- αν έχουν διδακτορικό δίπλωμα Ελληνικού ΑΕΙ ή ανα¬ 
γνωρισμένο ισότιμο δίπλωμα της αλλοδαπής, στην τέ¬ 
ταρτη βαθμίδα. 

Για τους έχοντες απολυτήριο Λυκείου εισαγωγική είναι 
η έβδομη και καταληκτική ή πέμπτη βαθμίδα. Για τους 
έχοντες πτυχίο ΤΕΙ εισαγωγική είναι η έκτη και καταλη¬ 
κτική η τέταρτη βαθμίδα. Γ ια τους έχοντες τουλάχιστον 
πτυχίο ΑΕΙ εισαγωγική είναι η έκτη βαθμίδα, με την προ- 
βλεπόμενη προώθηση, και καταληκτική η πρώτη βαθ¬ 
μίδα. 

3. Η ένταξη του προσλαμβνόμενου ειδικού επιστημονι¬ 
κού προσωπικού της παραγράφου 1 του άρθου 2 πραγμα¬ 
τοποιείται από την Τριμελή Επιτροπή Αξιολόγησης Εφό¬ 
σον ο προσλαμβανόμενος διαθέτει προϋπηρεσία ή εμπει¬ 
ρία μεγαλύτερη τουλάχιστον κατά ένα (1) έτος από την 
κατά περίπτωση απαιτούμενη, η Τριμελής Επιτροπή Αξιο- 

λόγησης δύναται, συνεκτιμώντας και τα τυχόν πρόσθετα 
τυπικό και ουσιαστικά προσόντα, να προτείνει στο Διοικη¬ 
τικό Συμβούλιο, την τοποθέτηση του έως και την τέταρτη 
βαθμίδα με προώθηση δύο ετών. 

4. Ως Προϊστάμενοι Διευθύνσεων ή Τμημάτων τοποθε¬ 
τούνται υπάλληλοι που κατέχουν τουλάχιστον την τρίτη 
βαθμίδα. Καμία θέση ευθύνης στο Χρηματιστήριο Αξιών 
Αθηνών Α.Ε. δεν είναι μόνιμη. Η τοποθέτηση και η έκ¬ 
πτωση από θέση ευθύνης γίνεται με απόφαση του Διοικη¬ 
τικού Συμβουλίου. 

5. Μέχρις ότου υπάρξουν υπάλληλοι που θα έχουν προ- 
αχθεί στην τρίτη βαθμίδα, το Διοικητικό Συμβούλιο του 
Χρηματιστηρίου Αξιών Αθηνών Α.Ε. δύναται με εισήγηση 
της Τριμελούς Επιτροπής Αξιολόγησης ή του Προέδρου 
του να αναθέτει καθήκοντα προϊσταμένου Διεύθυνσης ή 
Τμήματος σε προσλαμβανόμενους υπαλλήλους κατώτε¬ 
ρης βαθμίδας ή και σε μονίμους υπαλλήλους ΠΕ κατηγο¬ 
ρίας που υπηρετούν στο Χρηματιστήριο Αξιών Αθηνών 
Α.Ε. Για την ανάθεση των καθηκόντων αυτών λαμβάνονται 
υπόψη ιδίως, η επιστημονική και επαγγελματική κατάρ¬ 
τιση, η υπηρεσιακή απόδοση και η εν γένει παρουσία του 
υπαλλήλου στο χώρο της εργασίας. 

ΑΡΘΡΟ 4 

ΥΠΗΡΕΣΙΑΚΗ ΚΑΤΑΣΤΑΣΗ - ΕΞΕΛΙΞΗ - ΠΡΟΑΓΩΓΕΣ 

1. Κατά τη λήξη της σύμβασης ιδιωτικού δικαίου διετούς 
διάρκειας που προβλέπεται στην παράγραφο 2 του άρ¬ 
θρου 1, το Διοικητικό Συμβούλιο του Χρηματιστηρίου 
Αξιών Αθηνών Α.Ε. αποφασίζει, μετά από εισήγηση του 
Προέδρου του, για τη μετατροπή της ή όχι σε αορίστου 
χρόνου. 

2. Οι προσληφθέντες κρίνονται με βάση τη συνολική 
τους απόδοση κατά την περίοδο ισχύος της σύμβασης. Το 
Διοικητικό Συμβούλιο λαμβάνει ιδίως υπόψη την επιστη¬ 
μονική και επαγγελματική κατάρτιση του υπαλλήλου, την 
υπηρεσιακή απόδοσή του, το ζήλο του και τη διάθεση προ¬ 
σφοράς, τη συνεργασιμότητά του με το λοιπό προσωπικό, 
την ταχύτητα και πληρότητα εκτέλεσης των υπηρεσιακών 
καθηκόντων, την ανάπτυξη πρωτοβουλιών, την εργατικό¬ 
τητα, το ήθος, την τήρηση της επαγγελματικής εχεμύ¬ 
θειας. 

3. Με απόφαση του Διοικητικού Συμβουλίου επιτρέπε¬ 
ται η μετακίνηση εργαζόμενου σε άλλη υπηρεσιακή μο¬ 
νάδα ή διεύθυνση, εφόσον κρίνεται ότι με τον τρόπο αυτό 
εξυπηρετούνται καλύτερα οι υπηρεσιακές ανάγκες του 
Χρηματιστηρίου Αξιών Αθηνών Α.Ε. 

4. Το οριστικά ενταγμένο προσωπικό προάγεται στις 
επόμενες βαθμίδες κατ' εκλογήν και πάντως, μετά την 
παρέλευση της προβλεπόμενης στην παράγραφο 1 του 
άρθρου 3 του παρόντος Κανονισμού χρονικής περιόδου 
με απόφαση του Διοικητικού Συμβουλίου του Χρηματιστη¬ 
ρίου Αξιών Αθηνών Α.Ε. μετά από εισήγηση του Προέδρου 
του. 

5. Κατ' εξαίρεση είναι δυνατή η παραγωγή υπαλλήλου 
σε ανώτερη βαθμίδα χωρίς να έχει καλύψει τον ελάχιστο 
χρόνο παραμονής στην προηγούμενη, εφόσον η επίδοσή 
του κρίνεται άριστη σε όλους τους τομείς (κατάρτιση, ικα¬ 
νότητες, πρωτοβουλία, αποτελεσματικότητα, ετοιμότητα, 
ευστοχία χειρισμών) και ο ίδιος ικανός να ανταποκριθεί 
απόλυτα στις απαιτήσεις για την άσκηση των καθηκόντων 
της ανώτερης βαθμίδας και από τα υπηρεσιακά του στοι¬ 
χεία προκύπτει έκδηλη διαφορά των ουσιαστικών προσό¬ 
ντων του έναντι των λοιπών. Γ ια την προαγωγή αυτή απαι¬ 


τείται απόφαση του Διοικητικού Συμβουλίου που εκδίδε- 
ται με πλειοψηφία των 2/3 του συνόλου των μελών του. 

ΑΡΘΡΟ 5 
ΑΠΟΔΟΧΕΣ 

1. Στις μηνιαίες αποδοχές του προσωπικού που προσ¬ 
λαμβάνεται με σχέση εργασίας ιδιωτικού δικαίου περιλαμ¬ 
βάνονται τουλάχιστον οι κατώτερες κατά το νόμο και τις 
οικείες συλλογικές συμβάσεις αμοιβές καθώς επίσης και 
τα κατά νόμο παρεχόμενα επιδόματα. 

2. Τα κατώτστα όρια αμοιβών των συμβαοιούχων υπαλ¬ 
λήλων ορίζονται ανά βαθμίδα με απόφαση του Διοικητικού 
Συμβουλίου του Χρηματιστηρίου Αξιών Αθηνών Α.Ε. Με 
απόφαση του ίδιου οργάνου μπορούν να καταβάλλονται 
οε ορισμένους υπαλλήλους λόγω εξαιρετικής απόδοσης ή 
υπευθυνότητας της θέσης που κατέχουν πρόσθετες απο¬ 
δοχές πέραν των προβλεπομένων κατώτατων ορίων. 

ΑΡΘΡΟ 6 

ΠΕΙΘΑΡΧΙΚΑ ΠΑΡΑΠΤΩΜΑΤΑ - ΠΟΙΝΕΣ 

1. Οι σχέσεις του προσωπικού με το Χρηματιστήριο 
Αξιών Αθηνών Α.Ε. στηρίζονται στην αμοιβαία εμπιστο¬ 
σύνη και την επιθυμία στενής, αποδοτικής και ειλικρινούς 
συνεργασίας. Προϋπόθεση της αμοιβαίας αυτής εμπιστο¬ 
σύνης και συνεργασίας αποτελεί η πιστή τήρηση των όρων 
του παρόντος Κανονισμού. 

2. Πειθαρχικά παραπτώματα αποτελούν ιδιώς: 

α) Κάθε πράξη ή υπαίτια παράλειψη που είναι αντίθετη 
με τα καθήκοντα του υπαλλήλου κατά την εκτέλεση της 
υπηρεσίας του, 

β) Κάθε παράβαση του παρόντος Κανονισμού ή άλλης 
οδηγίας της διοίκησης, 

γ) Κάθε αποδεδειγμένη μεταβίβαση ή διάδοση πληρο¬ 
φοριών που έχουν σχέση με τις εργασίες του Χρηματιστη¬ 
ρίου, 

δ) Κάθε ανάρμοστη συμπεριφορά προς τους πελάτες, 
τους συναλλασσόμενους και στους συναδέλφους (προϊ¬ 
στάμενους και υφιστάμενους), 
ε) Κάθε πράξη που απαγορεύεται από τους νόμους και 
ειδικότερα εκείνους που αφορούν τις χρηματιστηριακές 
εργασίες, και 

στ) Η επίδειξη αδιαφορίας κατά την εκτέλεση των καθη¬ 
κόντων και η αδικαιολόγητη απουσία από την εργασία. 

3. Ανάλογα με τη βαρύτητα των παραπτωμάτων της πα¬ 
ραγράφου 2 του παρόντος άρθρου δύνανται να επιβάλλο¬ 
νται στους υπαλλήλους οι ακόλουθες ποινές: 

α) Έγγραφη επίπληξη, 
β) Πρόσιμο μέχρι τις αποδοχές ενός μηνός, 
γ) Προσωρινή απόλυση (αργία) μέχρι τριάντα ημέρες για 
όλο τον ημερολογιακό χρόνο και 
δ) Οριστική απόλυχη, σύμφωνα με τις διατάξεις του πα¬ 
ρόντος Κανονισμού, του Α.Κ. και της Εργατικής Νομοθε¬ 
σίας. 

4. Οι ποινές της παγραγράφου 3 επιβάλλονται στους 
υπαλλήλους από το Διοικητικό Συμβούλιο, Κατ' εξαίρεση, 
την ποινή της έγγραφης επίπληξης μπορεί να επιβάλλει 
και ο Διευθυντής ή ο Προϊστάμενος του Τμήματος στο 
οποίο υπηρετεί ο υπάλληλος. 

ΚΕΦΑΛΑΙΟ Β’ 

ΜΟΝΙΜΟ ΠΡΟΣΩΠΙΚΟ 

ΑΡΘΡΟ 7 

ΥΠΗΡΕΣΙΑΚΗ ΚΑΤΑΣΤΑΣΗ ΚΑΙ ΕΞΕΛΙΞΗ - 
ΠΕΙΘΑΡΧΙΚΗ ΔΙΑΔΙΚΑΣΙΑ 

1. Το μόνιμο προσωπικό του Χρηματιστηρίου Αξιών 
Αθηνών Α.Ε. διέπεται από τις ισχϋουσες διατάξεις περί μι¬ 
σθολογίου και βαθμολογίου των υπαλλήλων των νομικών 
προσώπων δημοσίου δικαίου. Το προσωπικό αυτό έχει όλα 
τα πλεονεκτήματα των υπαλλήλων των νομικών προσώ¬ 
πων δημοσίου δικαίου, περιλαμβανομένης της μονιμότη¬ 
τας. 

2. Για την υπηρεσιακή κατάσταση του μόνιμου προσωπι¬ 
κού και την εξέλιξή του εφαρμόζονται οι εκάστοτε ισχύου- 
σες διατάξεις για τους υπαλλήλους των νομικών προσώ¬ 
πων δημοσίου δικαίου. 

3. Στο μόνιμο προσωπικό εφαρμόζονται οι πειθαρχικές 
διατάξεις που ισχύουν για τους υπαλλήλους των νομικών 
προσώπων δημοσίου δικαίου. 

4. Όπου, για την έκδοση πράξης, για θέμα υπηρεσιακής 
κατάστασης του προσωπικού αυτού που προβλέπεται από 
τις διατάξεις του Π.Δ. 611/77 απαιτείται γνώμη Υπηρεσια¬ 
κού ή Πειθαρχικού Συμβουλίου, αυτή εκδίδεται με από¬ 
φαση του Διοικητικού Συμβουλίου του Χρηματιστηρίου 
Αξιών Αθηνών Α.Ε., χωρίς τη γνώμη αυτή. 

5. Γ ια τις θέσεις Διευθυντών και Προϊσταμένων τμημά¬ 
των του Χρηματιστηρίου Αξιών Αθηνών Α.Ε. μπορούν να 
επιλέγονται και τοποθετούνται, πλην των ειδικών επιστη¬ 
μόνων, και μόνιμοι υπάλληλοι ΠΕ κατηγορίας με βαθμό Α' 
που έχουν τα προσόντα των Οργανικών θέσεων, 

ΑΡΘΡΟ 8 

Κάθε ειδικότερο ζήτημα που αναφέρεται στην εφαρ¬ 
μογή του παρόντος Κανονισμού ρυθμίζεται με απόφαση 
του Διοικητικού Συμβουλίου του Χρηματιστηρίου Αξιών 
Αθηνών. 

ΑΡΘΡΟ 9 

Από την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού. 

ΑΡΘΡΟ 10 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήνα, 25 Ιουνίου 1997 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ. ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΕΘΝΙΚΗΣ ΟΙΚΟΝΟΜΙΑΣ 

ΑΝΑΣΤΑΣΙΟΣ ΜΑΝΤΕΛΗΣ ΠΑΝΝΟΣ ΠΑΠΑΝΤίϊΝΙΟΥ 

-♦- 

Αριθ. 33.6 73 (2) 

Επιχορήγηση εργοδοτών και νέων ελεύθερων επαγγελμα- 

τιών για εργονομική διευθέτηση του χώρου εργασίας 

ατόμων με ειδικές ανάγκες. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 5 του Ν. 
1648/86 «Προστασία πολεμιστών, αναπήρων και θυμάτων 
πολέμου και μεισνεκτούντων προσώπων» (ΦΕΚ 147/Α/ 
2 . 10 . 86 ). 

2. Την απόφαση υπ’ αριθμ. 868 του Διοικητικού Συμ¬ 
βουλίου του ΟΑΕΔ, που ελήφθη κατά τη συνεδρίασή του 


υπ’ αριθμ. 21/3.6.1997 και μας υπεβλήθη με το υπ' 
αριθμό Β110410/9.6.1997 έγγραφό του. 

3. Το άρθρο 27 του Ν. 2081/92 (ΦΕΚ 154/Α/10.9.92), 
με το οποίο προστέθηκε νέο άρθρο, το 29Α, στο Ν. 
1558/85 «Κυβέρνηση και Κυβερνητικάο Όργανα», απο¬ 
φασίζουμε: 

Καταρτίζουμε πρόγραμμα επιχορήγησης σ) εργοδοτών 
που απασχολούν άτομα με ειδικές ανάγκες, μέσω του 
προγράμματος ΝΘΕ, ΑΜΕΑ και β) νέων ελεύθερων επαγ- 
γελματιών, που έχουν υπαχθεί στο πρόγραμμα ΝΕΕ, 
ΑΜΕΑ για την εργονομική διευθέτηση του χώρου εργα¬ 
σίας που κρίνεται απαραίτητη για τη διευκόλυνση των ατό¬ 
μων με ειδικές ανάγκες. 

Το πρόγραμμα αφορά την επιχορήγηση εργοδοτών και 
νέων ελεύθερων επαγγελματιών, όπως προσδιορίζονται 
ανωτέρω, για την εργονομική διευθέτηση του χώρου ερ¬ 
γασίας πενήντα (50) ατόμων ηλικίας 16 έως 65 ετών. 

Για κάθε εργονομική διευθέτηση του χώρου εργασίας 
που κρίνεται απαραίτητη να πραγματοποιηθεί, ο επαγγελ¬ 
ματικός σύμβουλος της αρμόδιας υπηρεσία του Ο.Α.Ε.Δ. 
ή ο τοποθετητής της οικείας υπηρεσίας ή ελλέιψει αυτών 
άλλος υπάλληλος της υπηρεσίας συντάσσει έκθεση για τη 
σκοπιμότητα υλοποίησης της συγκεκριμμένης εργονομι- 
κής διευθέτησης. 

Ο Ο.Α.Ε.Δ. συμμετέχει σε ποσοστό 90% επί του συνο¬ 
λικού ύψους της απαιτσύμενης για την εργονομική διευ¬ 
θέτηση δαπάνης και μέχρι του ποσού των 500.000 δρχ. 
κατά περίπτωση. 

ΥΠΑΓΩΓΗ ΣΤΟ ΠΡΟΓΡΑΜΜΑ 

Για την υπαγωγή στο πρόγραμμα απαιτούνται: 

1. Αίτηση του εργοδότη ή νέου ελεύθερου επαγγελμα- 
τία. 

2. Αντίγραφο της απόφασης υπαγωγής της επιχείρησης 
στο πρόγραμμα ΝΘΕ/ΝΕΕ ΑΜΕΑ καθώς και αντίγραφο 
πρόσληψης του ατόμου, αν απαιτείται. 

3. Έκθεση της αρμόδιας Υπηρεσίας του Ο.Α.Ε.Δ. για τη 
σκοπιμότητα υλοποίησης της εργονομικής διευθέτησης. 

Βάσει των παραπάνω θα εκδίδεται απόφαση υπαγωγής 
στο πρόγραμμα, η οποία θα κοινοποιείται στον εργοδότη ή 
στο ΝΕΕ και στην αρμόδια για την πληρωμή Υπηρεσία του 
ΟΑΕΔ. 

ΔΙΚΑΙΟΛΟΓΗΤΙΚΑ ΠΛΗΡΩΜΗΣ: 

Γ ία την καταβολή απότηνσρμόδια Υπηρεσία του αναλο- 
γοϋντος στον ΟΑΕΔ ποσού του κόστους της εργονομικής 
διευθέτησης, ο εργοδότης ή ο ΝΕΕ θα υποβάλλει αίτηση 
και θα προσκομίσει τα σχετικά με τη δαπάνη της εργονομι- 
κής διευθέτησης τιμολόγια - αποδείξεις. 

Η αρμόδια για την καταβολή της επιχορήγησης Υπηρε¬ 
σία του ΟΑΕΔ μετά τον έλεγχο των απαιτουμένων δικαιο- 
λογητικών προβαίνει στην πληρωμή του ποσού που αντι¬ 
στοιχεί στον ΟΑΕΔ (σε ποσοστό 90% επί του συνολικού 
ύψους της κάθε δαπάνης). 

Σε καμμία όμως περίπτωση η αντιστοιχούσα στον ΟΑΕΔ 
δαπάνη δεν θα υπερβαίνει τις 500.000 δρχ. για κάθε ερ¬ 
γοδότη διευθέτηση. 

ΛΗΞΗ ΙΣΧΥΟΣ ΠΡΟΓΡΑΜΜΑΤΟΣ 

Η ισχύς της απόφασης αυτής λήγει την 30 Ιουνίου 1998 
εκτός αν ο αριθμός των προβλεπόμενων ατόμων για τα 
οποία θα γίνει χρήση του προγράμματος πληρωθεί νωρί¬ 
τερα, οπότε θα πρέπει να εκδοθεί σχετική Υπουργική 
Απόφαση. 

ΚΑΛΥΨΗ ΔΑΠΑΝΗΣ 

α) Η δαπάνη του παραπάνω προγράμματος προϋπολογί¬ 
ζεται να ανέλθει οε 10 εκατομμύρια δρχ. περίπου για το 
οικονομικό έτος 1997 και σε 15 εκατομμύρια δρχ. για το 
έτος 1998. 

β)Η παραπάνω δαπάνη θα καλυφθεί από τον προϋπολο¬ 
γισμό του ΟΑΕΔ. 

γ) Για την ανωτέρω δαπάνη έχει εγγράφει πίστωση στον 
προϋπολογισμό του ΟΑΕΔ έτους 1997, ύψους 800 εκα¬ 
τομμυρίων δραχμών με τα στοιχεία Κ639β'. 

Η ανωτέρω δαπάνη δεν βαρύνει τον Κρατικό Προϋπολο¬ 
γισμό και ως εκ τούτου δεν εμπίπτει στην παρ. 3 του άρ¬ 
θρου 22 του Ν. 2362/95 (περί Δημοσίου Λογιστικού). Για 
το λόγο αυτό, δεν απαιτείται σύμπραξη του Υπουργού Οι¬ 
κονομικών. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 24 Ιουνίου 1997 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 
-♦- 

Αριθ. 33682 (3) 

Επιχορήγηση εργοδοτών για τη δημιουργία νέων θέσεων 

εργασίας, για πρόσληψη Απεξαρτημένων, Αποφυλακι¬ 
σμένων και Νεαρών Παραβατικών Ατόμων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29 του Ν. 1262/82, όπως 
συμπληρώθηκε με το άρθρο 3 παρ. 1 του Ν. 1545/85. 
«Εθνική Σύστημα Προστασίας από την ανεργία» και τρο¬ 
ποποιήθηκε με το άρθρο 6 του Ν. 1836/89 «Προώθηση 
της απασχόλησης και της επαγγελματικής κατάρτισης και 
άλλες διατάξεις» και του άρθρου 31 του Ν. 1892/90» Για 
τον εκσυγχρονισμό και την ανάπτυξη και άλλες διατά- 
ξεις». 

2. Τις οδηγίες του Επιχειρησιακού Προγράμματος Κα¬ 
ταπολέμησης Αποκλεισμού από την Αγορά Εργασίας. 

3. Την εμπειρία απο την μακρόχρονη εφαρμογή των 
Προγραμμάτων Νέων θέσεων Εργασία και τις δυνατότη¬ 
τες εφαρμογής τους. 

4. Τις διατάξεις της παρ. 2α του άρθρου 1 του Ν. 
2469/97 «Περιορισμός και βελτίωση της αποτελεσματι- 
κότητας των κρατικών δαπανών» (Α38). 

5. Την υπ' αριθμ. 921/10.6.97 απόφαση του Δ.Γ. του 
ΟΑΕΔ που μας υποβλήθηκε με το υπ' αριθμ. Β110749/ 
13.6.97 έγγραφό του (αριθμ. συνεδρ. 22/10.6.97), απο¬ 
φασίζουμε: 

1. Καταρτίζουμε πέντε (5) προγράμματα Επιχορήγηση 
Ιδιωτικών Επιχ/σεων, Επιχ/σεων Τοπικής Αυτ/σης, Συνε¬ 
ταιρισμών, Επαγγελματικών Σωματείων και Ενώσεων αυ¬ 
τών, Σωματείων και γενικά εργοδοτών για τη δημιουργία 
διακοσίων ενενήντα (290) νέων θέσεων εργασίας για την 
απασχόληση Απεξαρτημένων, Αποφυλακισμένων και Νε¬ 
αρών Παραβατικών Ατόμων. 

2. ΔΙΑΡΘΡΩΣΗ ΠΡΟΓΡΑΜΜΑΤΩΝ 

Α) ΠΡΟΓΡΑΜΜΑ Α 

Επιχορήγηση επι/σεων για τη δημιουργία ογδόντα (80) 
Νέων θέσεων Εργασία για την απασχόληση Αποφυλακι¬ 
σμένων Ατόμων, ηλικίας 18-65 ετών. Η διάρκεια της επι¬ 
χορήγησης ορίζεται σε 36 μήνες με την υποχρέωση ο ερ¬ 


γοδότης ν’ απασχολήσει το άτομο άλλους δέκα (10) μήνες 
μετά τη λήξη του 36μηνου χωρίς επιχορήγηση. 

Β) ΠΡΟΓΡΑΜΜΑ Β 

Επιχορήγηση επιχειρήσεων για τη δημιουργία είκοσι 
(20) Νέων θέσεων Εργασίας για την απασχόληση ατόμων 
στα οποία έχουν επιβληθεί αναμορφωτικά μέτρα ή ποινι¬ 
κός σωφρονισμός, ηλικίας 16-21 ετών συμπληρωμένα. 

Η διάρκεια της επιχορήγησης ορίζεται σε 36 μήνες με 
την υποχρέωση ο εργοδότης ν' απασχολήσει το άτομο άλ¬ 
λους δέκα (10) μήνες μετά τη λήξη του 36μηνου χωρίς 
επιχορήγηση. 

Γ) ΠΡΟΓΡΑΜΜΑ Γ 

Επιχορήγηση επιχειρήσεων για την δημιουργία εκατόν 
πενήντα (150) Νέων θέσεων Εργασίας για την απασχό¬ 
ληση ατόμων απεξαρτημένων από τοξικές ή άλλες ουσίες 
ηλικίας 16 έως 85 ετών, 

Η διάρκεια της επιχορήγησης ορίζεται σε 36 μήνες με 
την υποχρέωση ο εργοδότησς να απασχολήσει το άτομο 
άλλους δέκα (10) μήνες μετά τη λήξη του 36μηνου χωρίς 
επιχορήγηση. 

Δ) ΠΡΟΓΡΑΜΜΑ Δ - ΜΕΡΙΚΗΣ ΑΠΑΣΧΟΛΗΣΗΣ 

Επιχορήγηση εργοδοτών για την δημιουργία είκοσι (20) 
Νέων θέσεων Εργασίας μερικής απασχόλησης για ώρες 
ίσες με το ήμισι των ωρών της ημερήσιας υποχρεωτικής 
απασχόλησης για: 

-Άτομα που τους έχουν επιβληθεί αναμορφωτικά μέτρα 
ή ποινικός σωφρονισμός, ηλικίας δεκαέξι (16), έτος εικο- 
οιένα (21 ετών). 

-Απεξαρτημένα από τοξικές ή άλλες ουσίες άτομα, ηλι¬ 
κίας δεκαέξι (16) έως εξήντα πέντε (64) ετών. 

Ε) ΠΡΟΓΡΑΜΜΑ Ε - ΟΡΙΣΜΕΝΟΥ ΧΡΟΝΟΥ ΣΥΜΒΑ¬ 
ΣΗΣ 

Γ ια την δημιουργία είκοσι (20) νέων θέσεων εργασίας 
για την απασχόληση Αποφυλακισμένων, Απεξαρτημένων 
και Νεαρών Παραβατικών Ατόμων που τους έχουν επιβλη¬ 
θεί αναμορφωτικά μέτρα ή ποινικός σωφρονισμός από 
επιχειρήσεις Τοπικής Αυτοδιοίκησης καθώς και από Ξενο- 
δοχιακές - Τουριστικές και άλλες Εποχιακές επιχειρήσεις 
εφ’ όσον αυτές τους παρέχουν απασχόληση τουλάχιστον 
πέντε (5) μηνών. 

Στην περίπτωση αυτή ο χρόνος έναρξης της επιχορήγη¬ 
σης θα είναι η ημερομηνία έναρξης της ορισμένου χρόνου 
σύμβασης και ο χρόνος λήξης η ημερομηνία λήξης του ορι¬ 
σμένου χρόνου σύμβασης. 

3. ΠΟΣΟ ΕΠΙΧΟΡΗΓΗΣΗΣ 

Το ποσό της επιχορήγησης για κάθε προσλαμβανόμενο 
άτομο καθορίζεται: 

-Για τα προγράμματα Α, Β, Γ και Ε στις πέντε χιλιάδες 
πεντακόσιες (5.500) δρχ. την ημέρα για το πρώτο δωδε¬ 
κάμηνο, έξι χιλιάδες πεντακόσιες (6.500) δρχ. την ημέρα 
για το δεύτερο δωδεκάμηνο και επτά χιλιάδες πεντακό¬ 
σιες (7.500) δρχ. την ημέρα για το τρίτο δωδεκάμηνο, χω¬ 
ρίς καμμία άλλη παροχή από τον ΟΑΕΔ (ασφάλεια κλπ). 

-Για το πρόγραμμα Δ (ΜΕΡΙΚΗΣ ΑΠΑΣΧΟΛΗΣΗΣ) στις 
τέσσερις χιλιάδες (4 000) δρχ. την ημέρο και για τους 36 
μήνες. 

Η επιχορήγηση θα υπολογίζεται για κάθε εργάσιμη 
ημέρα και μέχρι 26 ημέρες κατ' ανώτατο όριο για κάθε 
μήνα. 

4. ΕΚΔΟΣΗ ΕΓΚΡΙΤΙΚΩΝ ΑΠΟΦΑΣΕΩΝ ΥΠΑΓΩΓΗΣ 
ΣΤΑ ΠΡΟΓΡΑΜΜΑΤΑ 

α) Οι εγκριτικές αποφάσεις δεν εκδϊδονται για το νομό 
Αττικής (πλην Τ.Υ. ΟΑΕΔ Μεγάρων Ελευσίνας και Λαυ¬ 
ρίου) και τους νομούς θεσ/νίκης, Μαγνησίας, ΑχαΤας, 
Ηρακλείου και Λάρισας από τα αντίστοιχα Γραφεία Εργα¬ 
σίας Ειδικών Κοινωνικών Ομάδων. 

Στους υπολοίπους νομούς οι αποφάσεις θα εκδϊδονται 
από τις κατά τόπους αρμόδιες Υπηρεσίες (Τ.Υ. ή Υ.Ν. ή 
Γ ραφείο Εργασίας). 

Το διάστημα έκδοσης της εγκριτικής απόφασης ορίζε¬ 
ται στις 20 ημέρες το ανώτερο από την ημερομηνία υπο¬ 
βολής της σχετικής αίτησης. 

β) Η ρπόσληψη του ατόμου θα γίνεται μετά την έκδοση 
της εγκριτικής απόφασης και η επιχορήγηση της επιχείρη¬ 
σης θα αρχίζει από την ημερομηνία πρόσληψης του ατό¬ 
μου. 

γ) Κατ’ εξαίρεση είναι δυνατόν επιχείρηση η οποία προ- 
σέλαβε άτομα τριάντα (30) εργάσιμες ημέρες πριν από την 
ημερομηνία υποβολής της αίτησης, να υπαχθεί στο πρό- 
νραμμα και να επιχορηγηθεί από την ημερομηνία πρόσλη¬ 
ψης του. 

δ) Οι εγκριτικές αποφάσεις για την καταβολή της επιχο¬ 
ρήγησης θα κοινοποιούνται στις αρμόδιες κατά τόπο Υπη¬ 
ρεσίες του ΟΑΕΔ καθώς και στον εργοδότη. 

ε) Η προθεσμία πλήρωσης των θέσεων που εγκρίνονται 
από τον προϊστάμενο των αρμοδίων υπηρεσιών του ΟΑΕΔ, 
είναι δύο (2) μήνες το αργότερο από την ημερομηνία κοι¬ 
νοποίησης της σχετικής εγκριτικής απόφασης. 

Ειδικά για τις αποφάσεις που θα εκδοθούν μετά την 
1.5.1998 η προθεσμία πλήρωσης των θέσεων περιορίζε¬ 
ται μέχρι 30.6.1998. 

5. ΤΡΙΜΗΝΟ ΠΡΟΕΤΟΙΜΑΣΙΑΣ ΚΑΙ ΠΡΟΣΑΡΜΟΓΗΣ 

Για όλα τα προγράμματα, το πρώτο τρίμηνο από τη 
πρόσληψη του ατόμου θεωρείται ΔΙΑΣΤΗΜΑ ΠΡΟΕΤΟΙ¬ 
ΜΑΣΙΑΣ ΚΑΙ ΠΡΟΣΑΡΜΟΓΗΣ. Στο διάστημα αυτό η επι¬ 
χείρηση που υπάγεται στο πρόγραμμα υποχρεούται να 
ορίσει άτομο της επιχείρησης, το οποίο θα έχει την ευ¬ 
θύνη να εκπαιδεύσει και να προετοιμάσει τον εργαζόμενο 
στο αντικείμενο απασχόλησής του ώστε να ενταχθεί 
ομαλά στην παραγωγική διαδικασία. 

Η μέθοδος υλοποίησης των ενεργειών προετοιμασίας 
και προσαρμογής του ατόμου θα προσδιορίζεται σε σχε¬ 
τικό διάγραμμα που θα δίνεται στην επιχείρηση από την 
υπηρεσία του ΟΑΕΔ που θα εκδίδει την εγκριτική από¬ 
φαση υπαγωγής στο πρόγραμμα (Γραφείο Εργασίας 
Ε.Κ.Ο. Γραφείο Εργασίας, Υ.Ν, Τ.Υ. κλπ.). 

Για τις παραπάνω ενέργειες προετοιμασίας και προσαρ¬ 
μογής του ατόμου, η επιχείρηση θα επιχορηγείται με το 
ποσό των εκατόν πενήντα (150.000) χιλιάδων δραχμών, 
το οποίο θα καταβάλλεται εντός τεσσάρων (4) μηνών από 
την υλοποίηση των ενέργειων αυτών, μετά από εισηγητική 
έκθεση του αρμοδίου υπαλλήλου του ΟΑΕΔ (Γραφείο Ερ¬ 
γασίας, Ε,Κ.Ο., Γρ. Εργασίας, Υ.Ν., Τ.Υ.) ότι ο εργαζόμε¬ 
νος προετοιμάστηκε επαρκώς και είχε θετική προσαρ¬ 
μογή στον εργασιακό χώρο. 

Σημειώνεται ότι κατά τους τρεις μήνες καταβάλλεται 
στην επιχείρηση και η κανονική ημερήσια επιχορήγηση. 

Εάν στα παραπάνω προγράμματα υπαχθεί επιχείρηση 
για άτομο που το απασχόλησε στο παρελθόν, δεν δικαιού¬ 
ται την ειδική επιχορήγηση προετοιμασίας και προσαρ- 
γμογής. 


6. ΜΕΤΑΤΡΟΠΗ ΠΡΟΓΡΑΜΜΑΤΟΣ Δ. ΜΕΡΙΚΗΣ ΑΠΑ¬ 
ΣΧΟΛΗΣΗΣ 

Εάν στη διάρκεια του πρώτου δωδεκαμήνου του προ¬ 
γράμματος Δ, το άτομο έχει θετική προσαρμογή στον ερ¬ 
γασιακό χώρο, είναι δυνατή η μετατροπή του προγράμμα¬ 
τος, από μερική σε πλήρη απασχόληση για το υπόλοιπο 
διάστημα μέχρι τη λήξη του. 

Η μετατροπή του προγράμματος θα γίνεται μετά από αί¬ 
τηση της επιχείρησης και θα εκδίδεται εγκριτική απόφαση 
εντός είκοσι (20) ημερών από την αρμόδια υπηρεσία του 
ΟΑΕΔ που εξέδωσε την αρχική εγκριτική απόφαση υπα¬ 
γωγής. 

7. ΕΠΙΜΗΚΥΝΣΗ ΧΡΟΝΟΥ ΕΠΙΧΟΡΗΓΗΣΗΣ 

α) Είναι δυνατή η επιμήκυνση του χρόνου επιχορήγησης 
(36μήνου) κατά τρεις (3) το πολύ μήνες σε περίπτωση χο¬ 
ρήγησης ομαδικής άδειας απουσίας προσωπικού, σοβα¬ 
ρής ασθένειας εργαζόμενου, άδειας χωρίς αποδοχές κλπ. 
μετά από αίτηση του εργοδότη και απόφαση του προϊστα¬ 
μένου της αρμόδιας Υπηρεσίας του ΟΑΕΔ. 

β) Ειδικά για τις περιπτώσεις άδειας κυοφορίας - τοκε¬ 
τού ή σοβαρής ασθένειας η παραπάνω επιμήκυνση του 
χρόνου επιχορήγησης εργοδότη (36μήνες) μπορεί να επι¬ 
μηκυνθεί μέχρι και πέντε (5) μήνες, αφού προηγουμένως 
προσκομισθεί βεβαίωση από τον αρμόδιο γιατρό. 

γ) Επίσης σε περίπτωση αντικατάστασης ατόμου μέσα 
στην προθεσμία των σαράντα πέντε (45) ημερών ή εκπρό¬ 
θεσμης αντικατάστασης για την οποία όμως εκδόθηκε θε¬ 
τική απόφαση από τον Περ/κό Δ/ντή ή το Δ.Σ. του ΟΑΕΔ, 
είναι δυνατή η επιμήκυνση του χρόνου επιχορήγησης κατά 
δύο το πολύ μήνες για κάθε άτομο που αντικαταστάθηκε 
μετά από αίτηση του εργοδότη και απόφαση του προϊστα¬ 
μένου της αρμόδιας Υπηρεσίας του ΟΑΕΔ. 

8. ΦΟΡΕΙΣ ΠΟΥ ΔΕΝ ΕΝΤΑΣΣΟΝΤΑΙ ΣΤΑ ΠΡΟΓΡΑΜ¬ 
ΜΑΤΑ 

Στα παραπάνω προγράμματα δεν περιλαμβάνονται Κρα¬ 
τικοί φορείς, ανεξάρτητα από το καθεστώς Δημοσίου, Ιδι¬ 
ωτικού ή Μικτού Δικαίου που τους διέπει, όπωςαναφέρο- 
νται στην παρ. 1 του άρθρου 51 του Ν. 1892/1990 και 
στην παρ. 6 του άρθρου 4 του Ν. 1943/1991. 

Επίσης δεν περιλαμβάνονται όλες γενικά οι Τράπεζες, 
οι θυγατρικές εταιρείες όλων ανεξαιρέτως των Τραπεζών, 
οι επιχειρήσεις που εκτελούν τραπεζικές εργασίες, η 
ΔΕΗ, η ΕΥΔΑΠ, οΟΣΕο ΟΤΕ, η Ολυμπιακή Αεροπορία και 
οι θυγατρικές της εταιρείες, οι πολιτικές οργανώσεις, τα 
κόμματα και τα πολιτικά και ιδιωτικά γραφεία των Βουλευ¬ 
τών. 

Εξαιρούνται και δύνανται να επιχορηγηθούν οι θερα¬ 
πευτικές κοινότητες του ΚΕΘΕΑ. 

9. ΔΕΣΜΕΥΤΙΚΕΣ ΠΕΡΙΠΤΩΣΕΙΣ ΜΗ ΥΠΑΓΩΓΗΣ ΣΤΑ 
ΠΡΟΓΡΑΜΜΑΤΑ 

α) Δεν επιχορηγούνται εργοδότες για εργαζόμενους οι 
οποίοι είναι σύζυγοί τους ή συνδεόνται με Α' βαθμό συγγέ¬ 
νεια ή είναι ετερόρρυθμοι εταίροι της ίδιας επιχείρησης ή 
αποτελούν μέλη του Δ.Σ. της Εταιρείας, ανεξάρτητα από 
το νομικό καθεστώς της. 

Είναι δυνατόν να επιχορηγηθούν εταίροι εταιρείας πε¬ 
ριορισμένης ευθύνης (ΕΠΕ) και ανώνυμης εταιρείας (ΑΕ) 
όπως και οι σύζυγοι και τα παιδά τους, εφ’ όσον αυτοί θα 
είναι μισθωτοί της ΕΠΕ ή ΑΕ και δεν αποτελούν μέλη του 
ΔΣ αυτών. 

β) Οι Συνεταιρισμοί δεν είναι δυνατόν να επιχορηγηθούν 

για τα μέλη τους που είναι μέλη του ΔΣ τους. 

γ) Δεν είναι δυνατόν να επιχορηγηθούν επιχειρήσεις για 
τα ίδια άτομα για τα οποία είχαν υπαχθεί σε πρόγραμμα 
επιχορήγησης ΝΘΕ για Απεξαρτημένα, Αποφυλακισμένα 
και Νεαρό Παραβατικά Άτομα κατά τα έτη 1995 και 1996. 

Εξαιρούνται και δύνανται να υπαχθούν στα παραπάνω 
προγράμματα επιχειρήσεις για τα ίδια άτομα για τα οποία 
επιχορηγήθηκαν κατα τα έτη 1995 ή 1996 εφ' όσον: 

- πρόκειται για ένταξη στο πρόγραμμα «Ε» (ΟΡΙΣΜΕ¬ 
ΝΟΥ ΧΡΟΝΟΥ ΣΎΜΒΑΣΗ) 

- πρόκειται για άτομα τα οποία βρίσκονται στο όριο ηλι¬ 
κίας συνταξιοδότησης ή είναι πάνω από 50 ετών. 

δ) Η απόλυση ή οικειοθελής αποχώρηση ατόμου που 
προσλήφθηκε βάσει των προγραμμάτων αυτών, επιφέρει 
την διακοπή της επιχορήγησης για το συγκεκριμένο 
άτομο, χωρίς άλλες επιπτώσεις για την επιχείρηση, 

- Είναι δυνατή όμως, μετά από σχετική αίτηση του εργο¬ 
δότη, μέσα σε 45 ημέρες από την απόλυση/αποχώρηση 
του ατόμου, η αντικατάστασή του, με άτομο της ίδιας κα¬ 
τηγορίας για το υπόλοιπο μέχρι τη λήξη του προγράμματος 
χρονικό διάστημα. 

10. ΔΙΚΑΙΟΛΟΓΗΤΙΚΑ ΥΠΑΓΩΓΗΣ ΣΤΑ ΠΡΟΓΡΑΜ¬ 
ΜΑΤΑ 

Για να υπαχθεί στα προγράμματα αυτά μία επιχείρηση, 
θα πρέπει να υποβάλλει στην αρμόδιοα υπηρεσία του 
ΟΑΕΔ (Γραφείο Ειδικών Κοινωνικών Ομάδων, Γραφείο 
Εργασίας, Τ.Υ. ή Υ.Ν.), τα εξής δικαιολογητικά: 

α) Αίτηση που θα περιέχει την επωνυμία της επιχείρη¬ 
σης, το αντικείμενο οικονομικής δραστηριότητας και τον 
αριθμό των ατόμων που θα προσλάβει, σύμφωνα με το 
πρόγραμμα. 

β) Για αποφυλακισμένα άτομα: 

- Αποφυλακιστήριο με ημερομηνία αποφυλάκισης το 
ανώτερο πέντε χρόνια από την ημερομηνία υποβολής της 
αίτησης. 

- Βεβαίωση/εισήγηση της Κοινωνικής Υπηρεσίας ή του 
Δ/ντού της φυλακής ή άλλης αρμόδιας υπηρεσίας του 
Υπουργείου Δικαιοσύνης, ότι το άτομο προτείνεται να 
μπει στο πρόγραμμα. 

γ) Για άτομα που τους έχουν επιβληθεί Αναμορφωτικά 
Μέτρα ή Ποινικός Σωφρονισμός: 

- Εισηγητική έκθεση της Κοινωνικής Υπηρεσίας ή της 
Εταιρείας Προστασίας Ανηλίκων ή άλλου αρμοδίου φορέα 
του Υπουργείου Δικαιοσύνης. 

6) Γ ια απεξαρτημένα απότοξικές ή άλλες ουσίες άτομα: 

- αποδεικτικό απεξάρτησης του ατόμου, από δημόσιο ή 
ιδιωτικό φορέα. 

Είναι επίσης δυνατή η υπαγωγή στα προγράμματα αυτά 
των ατόμων που: 

1. Βρίσκονται στο τελευταίο στάδιο της κοινωνικής επα¬ 
νένταξης, εφ’ όσον υπάρχει γραπτή σύμφωνη γνώμη της 
θεραπευτικής κοινότητας ή αντίστοιχου φορέα. Στις περι¬ 
πτώσεις αυτές, ο φορέας υποχρεούται να παρακολουθεί 
τα άτομα στον εργασιακό χώρο και να τους παρέχει ψυχο- 
κοινωνική στήριξη. 

2. Παρακολουθεί το σταθεροποιητικό πρόγραμμα Με- 
θαδόνης του ΟΚΑΝΑ. Στην περίπτωση αυτή τα άτομα θα 
επιλέγονται από την διεπιστημονική ομάδα του ΟΚΑΝΑ, η 
οποία αναλαμβάνει την ψυχοκοινωνική στήριξή τους. 

Και στις δύο τελευταίες περιπτώσεις πρέπει να ορίζεται 
ο υπεύθυνος για την στήρικη του απασχολούμενου, ο 
οποίος θα συνεργάζεται με τις υπηρεσίες του ΟΑΕΔ. 


ε) Υπεύθυνη δήλωση του Ν. 1599/86 ότι δέχεται τους 
όρους του προγράμματος. 

11. ΔΙΚΑΙΟΛΟΓΗΤΙΚΑ ΓΙΑ ΚΑΤΑΒΟΛΗ ΤΗΣ ΕΠΙΧΟΡΗ¬ 
ΓΗΣΗΣ 

Γ ια την καταβολή της επιχορήγησης η επιχείρηση θα 
υποβάλλει στην αρμόδια Υπηρεσία του ΟΑΕΔ τα εξής δι- 
καιολογητικά: 

α) Κατάσταση χωριστή για κάθε πρόγραμμα που θσ πε¬ 
ριλαμβάνει το ονοματεπώνυμο των προσληφθέντων βάσει 
του προγράμματος, τη χρονολογία γέννησης, την ειδικό¬ 
τητα, το συνολικό αριθμό ημερών απασχόλησης, το συνο¬ 
λικό ακαθάριστο ποσό που δικαιούται ο εργαζόμενος, το 
ποσό με το οποίο βαρύνεται ο ΟΑΕΔ σύμφωνα με το πρό¬ 
γραμμα, καθώς και στήλη υπεύθυνης δήλωσης στην οποία 
να έχουν υπογράψει τα απασχοληθέντα άτομα, ότι εργά¬ 
στηκαν και πληρώθηκαν γιατο χρονικό διάστημα για το 
ποιο ζητείται η επιχορήγηση. 

β) Φωτοτυπημένο αντίγραφο της αναγγελίας πρόσλη¬ 
ψης των εργαζομένων (μόνο για την πρώτη φορά καταβο¬ 
λής της επιχορήγησης). 

γ) Βεβαίωση ασφαλιστικής και φορολογικής ενημερό¬ 
τητας ή βεβαίωση οφειλήςεφ' όσον πρόκεται να καταβλη¬ 
θεί επιχορήγηση άνω των 200.000 δραχμών. Ειδικά για 
την επιχορήγηση του πρώτου διμήνου αρκεί υπεύθυνη δή¬ 
λωση του Ν.Δ. 1599/86 του εργοδότη ότι θα καταβληθούν 
οι ανάλογες εισφορές μέσα στις νόμιμες προθεσμίες. 

δ) Η πρώτη επιχορήγηση θα καταβάλλεται στην επιχεί¬ 
ρηση μετά από δίμηνη τουλάχιστον απασχόληση του εργα¬ 
ζόμενου. Στη συνέχει και μέχρι τη λήξη του 36μήνου θα 
καταβάλλεται κάθε μήνα και εντός είκοσι (20) εργασίμων 
ημερών από την υποβολή της αίτησης για την είσπραξη 
της επιχορήγησης. 

12. ΑΞΙΩΣΕΙΣ ΕΡΓΟΔΟΤΩΝ - ΠΑΡΑΓΡΑΦΗ 

Αξιώσεις εργοδοτών για είσπραξη επιχορήγησης για 
άτομα που έχουν υπαχθεί στα προγράματα της απόφασης 
αυτής ασκούνται μέσα σε τέσσερις (4) μήνες το αργότερο 
από το μήνα της πραγματικής απασχόλησης των ατόμων 
αυτών. Μετά την παρέλευση της προθεσμίας αυτής, η αξί¬ 
ωση παραγράφεται. 

13. ΕΝΣΤΑΣΕΙΣ 

Για κάθε διαφορά που τυχόν θα προκύπτει κατά την 
εφαρμογή του προγράμματος μεταξύ εργοδότη και ΟΑΕΔ 
(π.χ. εκπρόθεσμη αίτηση υπαγωγής στο πρόγραμμα, εκ¬ 
πρόθεσμη αντικατάσταση, εκπρόθεσμη αξίωση για κατα¬ 
βολή επιχορήγησης κλπ.), δεν θα εκδίδεται απορριπτική 
απόφαση από το Γ ραφείο Εργασίας ΕΚΟ ή Τ.Υ. ή Υ.Ν. ή 
Γ ραφείο Εργασίας, αλλά θα επιλύεται με απόφαση του 
Περ/κού Δ/ντή μετά από εισήγηση του προϊσταμένου της 
αρμοδίας Υπηρεσίας. 

Σε περίπτωση απορριπτικής απόφασης από τον Περ/κό 
Δ/ντή, ο ενδιαφερόμενος δύναται εντός τριάντα (30) ημε¬ 
ρών από την κοινοποίησή της να ασκήσει ένσταση και η 
διαφορά θα επιλύεται από το Δ.Σ. του ΟΑΕΔ, μετά από ει¬ 
σήγηση της Υπηρεσίας Ειδικών Κοινωνικών Ομάδων. 

14. ΣΥΣΤΗΜΑ ΕΛΕΓΧΟΥ ΚΑΙ ΠΑΡΑΚΟΛΟΥΘΗΣΗΣ 

α) Προκειμένου να εξασφαλισθεί η αποτελεσματικό- 
τητσ των ενεργειών απασχόλησης, λαμβάνονται τα ανα¬ 
γκαία μέτρα με σκοπό: 

-Την πιστή τήρηση των Εθνικών διατάξεων. 


6228 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


- Την ορθή υλοποίηση των ενεργειών και τη διαπίστωση 
του εάν αυτές είναι σύμφωνες με τις ισχύουσες ρυθμίσεις. 

- Την πρόληψη ή την διαπίστωση τυχόν παραβάσεων και 
την επιβολή κυρώσεων. 

- Την ανάκτηση τυχόν καταβληθέντων κεφαλαίων μετά 
τη διαπίστωση σχετικής παράβασης. 

β) Οι ελεγχόμενες επιχειρήσεις υποχρεούνται: 

- Να παρέχουν κάθε δυνατή βοήθεια και ενημέρωση 
προς τους ελεγκτές υπαλλήλους. 

- Να τηρούν τα αποδεικτικά στοιχεία και έγγραφα που 
αναφέρονται στην παρούσα ΥΑ για 6 μήνες μετά τη λήξη 
του προγράμματος. 

γ) Για την ομαλή πορεία των προγραμμάτων με σκοπό 
την επίτευξη των στόχων τους, ώστε να μην υπάρχουν 
αποκλίσεις, ανά 3μηνο θα παρακολουθούνται: 

- οι εγκριθείσες θέσεις 

- η κάλυψη των θέσεων 

- η καταβολή των επιχορηγήσεων κλπ. 

15. ΔΙΑΔΙΚΑΣΙΑ ΕΛΕΓΧΟΥ 

α) Ο έλεγχος των προγραμμάτων απασχόλησης των επι¬ 
χειρήσεων διενεργείται από δύο (2) υπαλλήλους - ελε¬ 
γκτές και υλοποιείται σε τρεις βαθμίδες. 


αα) Πρωτοβάθμιος που διενεργείται από υπαλλήλους 
των Γ ραφείων ΕΚΟ, Υ.Ν. ΤΥ, Υ.Γ.Ε. του ΟΑΕΔ μετά από 
εντολή του Προϊσταμένου τους. 

αβ) Δευτεροβάθμιος που διενεργείται από υπαλλήλους 
των Υπηρεσιών των οικείων Περ/κών Δ/νσεων του ΟΑΕΔ 
μετά από εντολή του Περ/κού Δ/ντή και σύμφωνη γνώμη 
του Διοικητή του ΟΑΕΔ. 

Για την ανωτέρω δαπάνη έχει εγγραφεί πίστωση στον 
υπό κατάρτιση προϋπολογισμό του ΟΑΕΔ έτους 1997 
ύψους 476.270.000 δραχμών εκ των οποίων 
316.000.000 για το κωδ. 639β6 και 160.270.000 για το 
κωδ, 639β2, και δεν βαρύνει τον Κρατικό Προϋπολογισμό 
και ως εκ τούτου δεν εμπίπτει στην παρ. 3 του άρθρου 22 
του Ν. 2362/95 (περί Δημοσίου Λογιστικού). Γ ια τον λόγο 
αυτό δεν απαιτείται σύμπραξη του Υπουργού Οικονομι¬ 
κών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουνίου 1997 

Ο ΥΠΟΥΡΓΟΙ 

ΜΙΛΤΙΑΔΗΣ ΠΑΠΑΪβΑΝΝΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





